Limoches

Limoches (en occitán Limòtges u Lemòtges ; en francés y oficialment Limoges) ye una villa y comuna d'o nord-ueste d'Occitania, en a rechión de Nueva Aquitania y d'o departamento d'Alta Viena (87). Ye a capital historica d'a rechión de Lemosín.

Cheograficament, ye situada a 220 km a lo nord-este de Bordeus, a 290 km a lo norte de Tolosa, a 390 km a lo sud de París y ye trescruzada por a Viena.

Ye oficialment a 24ena ciudat de Francia, con mas de 137.000 habitants, en o corazón d'una aria metropolitana de mas de 180.000 habitants.

Ye conoixida por a suya industria d'a porcelana.

 Toponimia 
O toponimo occitán Limòtges provién d'o etnonimo Lemovici, que se remonta a Lemo ("urmo" en galo).

A l'igual que en atras ciudaz de Galia que yeran as capitals de comunidaz galo-romanas que correspondeban a diferents pueblos galos se perdió l'antigo nombre, substituyiu por o nombre d'o pueblo que bi residiba, en ablativo-locativo.

En aragonés medieval s'escribe Limoges, que se leye como Limoches. En os "Libros de Collidas d'as Cheneralidaz d'o Reino d'Aragón", correspondients a os anyos centrals d'o sieglo XV, se puet trobar tamién documentos escritos en diferents ciudaz aragonesas a on apareixe escrito Limoges Léxico del comercio medieval en Aragón (siglo XV), J. Ángel Sesma, Ángeles Líbano, Institución Fernando el Católico, 1982. ISBN 84-00-05140-8.

 Demografía 

 Ta 2006, o numero d'habitants ye una estimación de l'INSEE.

Referencias

 Se veiga tamién 

*